PATVIRTINTA

Biržų rajono Kirdonių universalaus

daugiafunkcio centro direktoriaus

2020 m. kovo 26 d. įsakymu Nr. V-13

**BIRŽŲ RAJONO KIRDONIŲ UNIVERSALAUS DAUGIAFUNKCIO CENTRO 2020 METŲ VEIKLOS PLANAS**

**I. BENDROSIOS NUOSTATOS**

Biržų rajono Kirdonių universalaus daugiafunkcio centro (toliau-Centro) 2020 metų veiklos planas – numatomos Centro veiklos įgyvendinimo dokumentas, kuriame pateikta Centro vizija, misija, tikslai, uždaviniai, priemonių planai tikslams pasiekti.

Planas sudarytas, vadovaujantis Lietuvos Respublikos Švietimo įstatymu, atsižvelgus į savininko strateginius dokumentus ir finansinius išteklius, Centro bendruomenės poreikius, interesus bei pasiūlymus. Planą parengė Centro direktorius.

Centras pasilieka teisę iš dalies keisti planuotas veiklas. Planas viešinamas Centro internetinėje svetainėje www.kirdoniuudc.lt.

**VIZIJA**

Kirdonių universalus daugiafunkcis centras-atvira kaitai, šiuolaikiška, patraukli kiekvienam kaimo gyventojui įstaiga, tenkinanti jo švietimo, kultūros, sporto, laisvalaikio ir socialinius poreikius, sudaranti galimybes mokymuisi visą gyvenimą.

**MISIJA**

Teikti vietos gyventojų įvairių interesų ir amžiaus grupių poreikius atitinkančias ikimokyklinio ir priešmokyklinio ugdymo, neformaliojo vaikų ir suaugusiųjų švietimo, kultūros, sporto, laisvalaikio ir socialines paslaugas, tenkinti gyventojų saviraiškos poreikius, užtikrinant jų kokybę, įvairovę ir prieinamumą.

**VERTYBĖS**

Pagarba ir dėmesys kiekvienam Centro lankytojui.

Tolerancija kito nuomonei.

Nuolatinis tobulėjimas.

Lygių galimybių užtikrinimas nepriklausomai nuo amžiaus, lyties, socialinės padėties.

Nuolatinis bendravimas ir bendradarbiavimas.

**PRIORITETAI**

Ugdymo kokybė.

Išsilavinusi, sveika ir pilietiška bendruomenė.

**TIKSLAI**

**Pagrindinis Centro veiklos tikslas-**tenkinti gyvenamosios vietovės įvairių interesų ir amžiaus grupių edukacinius, kultūros ir sporto poreikius, užtikrinant ikimokyklinį ir priešmokyklinį ugdymą, neformalųjį švietimą, savo veiklą grindžiant atsakomybės, iniciatyvumo, veiklumo, bendruomeniškumo, tolerancijos, pasitikėjimo ir teisingumo vertybinėmis nuostatomis.

**1 tikslas.** Užtikrinti aukštos kokybės vaikų ikimokyklinio ir priešmokyklinio ugdymo ir įvairaus amžiaus grupių neformaliojo švietimo paslaugas, taikant tradicinių ir inovatyvių metodų visumą.

**2 tikslas.** Telkti bendruomenę kultūrinei veiklai, plėtoti švietimo, kultūros, sveikatos paslaugų infrastruktūrą įvairaus amžiaus gyventojų grupėms, puoselėjant tautiškumą, patriotiškumą ir draugiškus tarpusavio santykius.

**II. VEIKLOS TURINYS**

**1. Tikslas** **Užtikrinti aukštos kokybės vaikų ikimokyklinio ir priešmokyklinio ugdymo ir įvairaus amžiaus grupių neformaliojo švietimo paslaugas, taikant tradicinių ir inovatyvių metodų visumą.:**

|  |  |  |  |  |
| --- | --- | --- | --- | --- |
| **Uždaviniai** | **Priemonės** | **Vykdytojų pareigos, vardas, pavardė** | **Terminai** | **Laukiamas rezultatas** |
| 1.1. Nuolat stebėti ugdytinių kūrybinius gebėjimus, sudaryti sąlygas jų tobulinimui, pagal šiandienos ir ateities aktualijas formuoti nuostatą mokytis visą gyvenimą. | Kokybiškai įgyvendinti priešmokyklinio ugdymo programą. | Priešmokyklinio ugdymo mokytoja E. Krikščiūnienė, | Nuo rugsėjo 1d. iki gegužės 31 d. | Bus vykdoma programa. |
| Vykdyti ikimokyklinio ugdymo programą. | Ikimokyklinio ugdymo mokytojos E. Krikščiūnienė ir L. Stačkūnienė | Visus metus | Vykdomas kokybiškas, tėvų lūkesčius pateisinantis vaikų ugdymas. |
| Rengti ir vykdyti sveikatingumo programas | Visuomenės sveikatos biuro specialistai, mokytojos, mokami sveikatos stiprinimo užsiėmimai. | Visus metus | Įvairios tikslinės grupės dalyvaus sveikatinimo veiklose. |
| Parengti ir vykdyti edukacines programas | Mokytojos, V. Čepulienė | Visus metus | Į edukacinius užsiėmimus įtraukiami kaimo gyventojai, seniūnijos bendruomenių atstovai. |
| Organizuoti tėvų švietimą ugdymo klausimais (susirinkimai, paskaitos, informaciniai stendai) | S.Petrulionienė, mokytojos E. Krikščiūnienė ir L. Stačkūnienė | Visus metus | Tėvai/globėjai supažindinami su ugdymo programa, metodais, naujovėmis, vertinimu. Suteikiama žinių vaikų ugdymo ir vystymosi temomis. |
| Organizuoti šventes (Užgavėnės, Velykos, Motinos diena, Šeimos šventė, rugsėjo 1-oji, Derliaus šventė, Kalėdos) | Ikimokyklinio ir priešmokyklinio ugdymo mokytojos, V. Čepulienė | Visus metus | Tradicijų, papročių puoselėjimas, išsaugojimas. Šeimų įtraukimas į švenčių organizavimą ir aktyvų dalyvavimą. |
| 1.2. Užtikrinti sveiką ir saugią aplinką, skatinančią vaikų ir jų šeimos narių sveikos gyvensenos nuostatų formavimą. | Programų ,,Pienas vaikams“ ir ,,Europos vaisių vartojimo užtikrinimas mokyklose“ vykdymas | S. Petrulionienė | Rugsėjis-gegužė | Vaikai gaus sveikų ir organizmui būtinų maisto medžiagų. |
| . Šiltnaminių daržovių auginimas. Daržovių, gėlių, vaistažolių lysvių priežiūra lauke. | S. Petrulionienė, mokytojos, kiemsargė | Gegužė- spalis | Bus ugdomi vaikų darbiniai įgūdžiai, vaikai pažins daržoves, gėles, vaistažoles. Mokysis juos auginti ir prižiūrėti. Bus pasodinta aviečių, žemuogių lysvės. |
| Dalyvauti Centro organizuojamame tradiciniame bėgime Vaikų gynimo dienai paminėti. | Darbuotojai, vaikai ir jų tėvai, bendruomenė | Birželio 1 d. | Vaikai stiprės fiziškai, dalyvaus kartu su tėvais. |
| 1.3. Organizuoti įvairias paskaitas, seminarus, edukacinius užsiėmimus įvairioms amžiaus grupėms. | Plėtoti neformaliojo švietimo būrelių įvairovę (Robotikos užsiėmimai, šokių pamokos) | D. Barkauskas,  V. Čepulienė | Sausis-gegužė, Rugsėjis-gruodis | Pagal galimybes dalyvauti projektuose, gauti finansavimą įvairioms veikloms. |
| 1.4. Sudaryti sąlygas darbuotojų kvalifikacijos kėlimui. | Parengti darbuotojų kvalifikacijos kėlimo planą. | S. Petrulionienė | Papildomas visus metus pagal galimybes dalyvauti mokymuose, seminaruose. | Parengtas kvalifikacijos kėlimo planas. Kompetencijų įgijimas, nuolatinis profesinis tobulėjimas |
| **2 tikslas. Telkti bendruomenę kultūrinei veiklai, plėtoti švietimo, kultūros, sveikatos paslaugų infrastruktūrą įvairaus amžiaus gyventojų grupėms, puoselėjant tautiškumą, patriotiškumą ir draugiškus tarpusavio santykius.** | | | | |
| 2.1. Organizuoti renginius, siekiant telkti vietos bendruomenių narius kultūriniuose renginiuose, pilietinėse iniciatyvose, prasmingą laiko užimtumą užtikrinančioje veikloje. | Organizuoti bendrus renginius, išvykas, šventes, įtraukiant bendruomenę į daugiafunkcio centro veiklą | Kirdonių bendruomenė, S. Petrulionienė | Visus metus | Stiprinami bendruomenės ryšiai, sudaromos sąlygos žmonių bendravimui, užimtumui, kūrybiškumui, saviraiškai. |
| Dalyvauti Biržų miesto šventėje | UDC kolektyvas, Kirdonių bendruomenė | Liepos 31 d. | Stiprinami ryšiai bendruomenėje, įstaigos pristatymas rajone, teigiamo įvaizdžio formavimas. |
|  | | | | |
| 2.2.. Organizuoti įvairias paskaitas, seminarus, edukacinius užsiėmimus įvairaus amžiaus žmonėms. | Plėtoti neformaliojo švietimo būrelių įvairovę | Kultūros darbuotoja, kultūrinės veiklos organizatorė | Visus metus | Įvairių amžiaus grupių gyventojai turės daugiau galimybių pasirinkti veiklas pagal savo pomėgius. |
| Sudaryti sąlygas vaikams, grižusiems iš mokyklos, naudotis kompiuteriais, sporto sale, žaisti žaidimus. | Darbuotojai | Visus metus | Sudaromos sąlygos turiningai ir aktyviai leisti laisvalaikį, dalyvauti kultūriniuose ir edukaciniuose renginiuose. |
| 3.2. Tenkinti vaikų, jaunimo, suaugusiųjų judėjimo poreikius, formuojant sveikatos saugojimo gebėjimus. | Grupinės ir individualios treniruotės, mankštos, užsiėmimai su treniruokliais. | Samdomi treneriai | Visus metus | Sudarytos sąlygos sveikos gyvensenos įpročiams formuoti, tenkinti prigimtinį poreikį judėti, stiprins sveikatą. |
| Sportinių varžybų ir švenčių organizavimas. | V. Čepulienė | Visus metus | Skatinamas ir stiprinamas sportinis bendradarbiavimas tarp įvairių amžiaus grupių. |
| 3.3. Teikti socialines paslaugas kaimo gyventojams | Savitarnos skalbyklos paslaugų teikimas, dušo paslaugų teikimas | V. Čepulienė | Visus metus | Sudarytos sąlygos naudotis skalbimo ir džiovinimo mašinomis, išsimaudyti duše gyventojams, socialiai remtiniems žmonėms, socialinės rizikos grupių gyventojams. |
| **4. Tikslas. Plėtoti Centro, bendruomenės, socialinių partnerių bendradarbiavimą, siekiant sėkmingos įstaigos veiklos.** | | | | |
| 4.1. Skatinti bendradarbiavimą ir bendruomeniškumą, ieškoti socialinių partnerių bendruomenės poreikių įgyvendinimui. | Bendradarbiauti su Biržų rajono Jurgio Bielinio viešąja biblioteka | S. Petrulionienė,  S. Stanislovaitytė | Visus metus | Bendrų renginių organizavimas, centro ir bibliotekos ryšių stiprinimas |
| Bendradarbiauti su rajono ikimokyklinėmis ugdymo įstaigomis, daugiafunkciais centrais. | S. Petrulionienė | Visus metus | Pasidalinimas gerąja patirtimi, draugiškų tarpusavio santykių sukūrimas. Pasirašyta bendradarbiavimo sutartis su Germaniškio ir Kratiškių mokyklomis-daugiafunkciais centrais. |
| Bendradarbiauti su savivaldybės visuomenės sveikatos biuru | S. Petrulionienė | Visus metus | Žinių apie sveikatos stiprinimą, sveiką gyvenseną suteikimas. |
| Plėtoti bendradarbiavimą su rajono, seniūnijos bendruomenėmis | S. Petrulionienė | Visus metus | Palaikomi bendruomeniški ryšiai, gerosios patirties kultūros srityje sklaida. |
| Bendradarbiauti su Pabiržės seniūnijos specialistais, plėtojant socialinį darbą Centre, sprendžiant gyventojų socialines problemas |  | Visus metus | Bus sprendžiamos gyventojų socialinės problemos, teikiama visokeriopa pagalba. |
| Bendradarbiauti su vietos verslininkais, ūkininkais. | S. Petrulionienė | Visus metus | Bus suteikiama įvairi pagalba organizuojant centro veiklas, rengiant projektus. |

**III. PROGRAMOS, PROJEKTAI, PLANAI, PAGAL KURIUOS ORGANIZUOJAMA CENTRO VEIKLA**

1. Kirdonių universalaus daugiafunkcio centro ikimokyklinio ugdymo programa.

2. Kirdonių universalaus daugiafunkcio centro priešmokyklinio ugdymo programa.

3. Programa ,,Pienas vaikams“ bei ,,Vaisių ir daržovių vartojimo skatinimas mokyklose“.

4. Kultūrinių renginių metinis planas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_